Document ID: 31997R2332

ΚΑΝΟΝΙΣΜΟΣ (ΕΚ) αριθ. 2332/97 ΤΗΣ ΕΠΙΤΡΟΠΗΣ της 25ης Νοεμβρίου 1997 για πέμπτη τροποποίηση του κανονισμού (ΕΚ) αριθ. 913/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στην Ισπανία
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφανίσεως κλασικής πανώλης των χοίρων σε ορισμένες περιοχές παραγωγής στην Ισπανία, έχουν θεσπισθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 913/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2175/97 (4) 7
ότι, λόγω της συνεχίσεως της κλασικής πανώλης στην Ισπανία, πρέπει να μειωθεί το ελάχιστο βάρος των επιλέξιμων χοίρων προς πάχυνση ώστε να είναι δυνατόν να μειωθούν οι δαπάνες για τη δράση αυτή καθώς και η ποσότητα των χοίρων που θα μεταποιηθούν στις εγκαταστάσεις επεξεργασίας των υποπροϊόντων 7
ότι, για να διασφαλισθεί η ορθή οικονομική διαχείριση των μέτρων της στήριξης, πρέπει να ορισθεί ανώτατο όριο της ενίσχυσης για τους χοίρους προς πάχυνση βάρους ανωτέρου των 110 χιλιογράμμων, για να αποφευχθεί κατάχρηση των μέτρων στήριξης από παρατεταμένη και μη δικαιολογημένη πάχυνση 7
ότι πρέπει να προσαρμοσθεί η ενίσχυση που χορηγείται κατά την παράδοση των χοιριδίων στη σημερινή κατάσταση της αγοράς, λαμβάνοντας υπόψη την πτώση των τιμών της αγοράς 7
ότι πρέπει να προσαρμοσθεί στην παρούσα κτηνιατρική κατάσταση ο κατάλογος των επιλέξιμων ζωνών που περιλαμβάνεται στο παράρτημα ΙΙ του κανονισμού (ΕΚ) αριθ. 913/97 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 913/97 τροποποιείται ως εξής:
1. Στο άρθρο 1 παράγραφος 1 και στο άρθρο 4 παράγραφος 1 και παράγραφος 2, οι όροι «100 χιλιόγραμμα» αντικαθίστανται από τους όρους «90 χιλιόγραμμα».
2. Στο άρθρο 4 παράγραφος 2, οι όροι «90 χιλιόγραμμα» αντικαθίστανται από τους όρους «80 χιλιόγραμμα».
3. Στο άρθρο 4 παράγραφος 4, τα ποσά «60 Ecu», «52 Ecu» και «43 Ecu» αντικαθίστανται από τα ποσά «50 Ecu», «44 Ecu» και «37 Ecu».
4. Στο άρθρο 4 προστίθεται η ακόλουθη παράγραφος:
«6. Για τους χοίρους προς πάχυνση βάρους ανωτέρου των 110 χιλιογράμμων κατά μέσο όρο, η ενίσχυση δεν μπορεί να υπερβεί την ενίσχυση που έχει καθοριστεί σύμφωνα με τις διατάξεις της παραγράφου 1 για τους χοίρους προς πάχυνση βάρους 110 χιλιογράμμων κατά μέσο όρο.»
5. Το παράρτημα ΙΙ αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Νοεμβρίου 1997.

Labels: 3
17
18
6